PATVIRTINTA

Šilalės rajono savivaldybės administracijos direktoriaus 2021 m. sausio 21 d. įsakymu Nr. DĮV-122

|  |  |
| --- | --- |
|  | **KALTINĖNŲ SENIŪNIJOS GATVIŲ VALYTOJO PAREIGYBĖS APRAŠYMAS** |

**I SKYRIUS**

**PAREIGYBĖ**

1. Kaltinėnų seniūnijos gatvių valytojas (toliau – gatvių valytojas) yra darbuotojas, dirbantis pagal darbo sutartį.

2. Pareigybės lygis – D.

3. Pareigybės pavaldumas – gatvių valytojastiesiogiai pavaldus Kaltinėnų seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ar profesinės kvalifikacijos reikalavimai netaikomi;

4.2. išmanyti saugos darbe reikalavimus, darbo priemonių paskirtį, jų naudojimo galimybes ir būdus;

4.3. išmanyti Vidaus darbo tvarkos taisykles, darbo saugos reikalavimus, seniūno sakymus, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. palaiko tvarką ir švarą valomoje miestelio teritorijoje;

5.2. šluoja šaligatvius, bažnyčios išorėje esančius laiptus, bėgimo takus, kitus takus;

5.3. žiemos metu kasa sniegą nuo šaligatvių ir takų, išorinių bažnyčios laiptų, esant slidiems laiptams bei takams, juos barsto smėliu ar žvyru, susidarius ant stogų varvekliams juos nudaužo;

5.4. pjauna žolę seniūnijos teritorijos ribose, nupjautą žolę krauna į nustatytas vietas;

5.5. sodina medelius ir gėles, reikalui esant juos laisto;

5.6. prižiūri piliakalnius, pilkapius, kapavietes, koplytstulpius, rekreacines zonas, nupjauna jose žolę bent kartą per metus;

5.7. reguliariai šienauja rekreacinėms zonoms priskirtus vandens pakrančių (upių, tvenkinių) šlaitus;

5.8. genėja miestelyje, rekreacinėse zonose augančius medžius, pjauna ir kerta pakelėse augančius medžius bei krūmus;

5.9. padeda paruošti kietąjį kurą kūrenimo sezonui (pjauna medžius, kapoja, suneša į malkinę);

5.10. susidarius sudėtingai situacijai (dėl sveikatos pablogėjimo, techninių priemonių gedimo, dėl stichinių gamtos reiškinių ir kt.), dėl kurios gali įvykti avarija, nedelsiant praneša seniūnui; iki tyrimo pradžios saugoja įvykio vietą tokią, kokia ji buvo nelaimingo atsitikimo metu, jei tai nekelia pavojaus žmonių gyvybei ir sveikatai;

5.11. baigęs darbą, šiukšles sudeda į dėžes ir tam skirtas vietas, apžiūri priskirtą teritoriją, ar nepalikta įrankių, patikrina, ar neliko gaisrą galinčių sukelti medžiagų, sudeda įrankius, darbo rūbus ir apsaugines priemones į tam skirtą vietą;

5.12. purškia cheminėmis priemonėmis (skirtomis neprofesionaliam naudojimui) pakelių, šaligatvių, skverų takuose tarp trinkelių ar akmenų augančias piktžoles;

5.13. tausoja įrankius, įrengimus ir taupo eksploatacines medžiagas;

5.14. vykdo kitus Seniūno nenuolatinio pobūdžio pavedimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. priskirtos teritorijos tvarką ir švarą;

6.2. priskirto inventoriaus saugojimą, teisingą eksploataciją;

6.3. želdinių ir augalų priežiūrą;

6.4. materialinių vertybių trūkumą, atsiradusį dėl jo kaltės;

6.5. darbo drausmės ir Vidaus tvarkos taisyklių laikymąsi;

6.6. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Susipažinau\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė)\_\_\_\_\_\_\_\_\_\_\_\_\_ (data) | Susipažinau\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė)\_\_\_\_\_\_\_\_\_\_\_\_\_ (data) |